**Narva Linnavalitsuse…..2025 korralduse nr……..lisa 1**

**Projekteerimistingimused**

|  |  |
| --- | --- |
| ÜLDANDMED | Kruntide aadressid, sihtotstarbed ja üldplaneeringu järgsed juhtotstarbed:  - Jõesuu tn L12 (51103:001:0007) – transpordimaa 100%, teemaa;  - Jõesuu tn T11 (51101:001:1137) – transpordimaa 100%, metsamajandusmaa;  - Narva metskond 83 (51101:001:1136) – maatulundusmaa 100%, metsamajandusmaa. |
| LÄHTEMATERJAL | - 20.06.2025. a. Projekteerimistingimuste taotlus nr 2511002/12627;  - Narva linna üldplaneering (kehtestatud 24.01.2013a nr 3)  - asendiskeem (korralduse lisa 2) |
| ÜLDNÕUDED | 1. Projekti koostamisel juhinduda Eestis kehtivatest seadustest, standarditest, normdokumentidest ja juhenditest, aga samuti Narva linnas kehtivatest õigusaktidest, sealhulgas: Narva linna heakorra eeskiri; 17.07.2015 majandus- ja taristuministri määrus nr 97 „Nõuded ehitusprojektile“; Narva Linnavolikogu 24.01.2013 otsusega nr 3 kehtestatud Narva Linna üldplaneering; Eesti Standard EVS 932: 2017 „Ehitusprojekt”; tehnovõrkude valdajate poolt väljastatud tehnilised tingimused ning teised asja puudutavad õigusaktid. 2. Ehitusprojekti (selle osad) peab koostama või kontrollima vastava pädevusega vastutav spetsialist. 3. Narva Linnavalitsuse korraldusega kinnitatud projekteerimistingimused esitada ehitusprojekti lisana. 4. Ehitusprojekti alusplaanina kasutada ajakohast M 1:500 geodeetilist alusplaani, mis on eelnevalt registreeritud Narva geodeesia ja maakorralduse osakonna geomõõdistuste infosüsteemis. Projekti asendiplaanil ja seletuskirjas tuleb viidata geodeetilise alusplaani tegijale (ettevõtja, töö number, töö tegemise aeg, kõrgussüsteem). Geodeetiline alusplaan esitada ehitusprojekti lisana. 5. Esitada ehitiste tehnilised näitajad vastavalt Majandus- ja taristuministri 05.06.2015 määrusele nr 57 „Ehitise tehniliste andmete loetelu ja arvestamise alused“. 6. Esitada iga ehitise kasutamise otstarve ja kood. Ehitiste kasutamise otstarbed ja koodid esitada vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”. 7. Võtta tehnovõrkude valdajatelt nõusolek ehitiste kaitsevööndites ehitustööde läbiviimiseks. 8. Ehitamisel tuleb lähikeskkonnaga arvestada. Ehitusseadustiku § 12 lg 3 kohaselt tuleb ehitamisel arvestada mõjutatud isikute õigustega ning rakendada abinõusid nende õiguste ülemäärase kahjustamise vastu. Vastavalt keskkonnaseadustiku üldosa seaduse § 32 lõikele 4 võõral maatükil viibides tuleb arvestada maatüki omaniku huve, eelkõige vältida omandi kahjustamist. Arvestada asjaõigusseadusest tulenevaid kinnisomandi kitsendusi. Esitada erimeetmed kahjuliku mõju minimiseerimiseks. 9. Narva linna omandis olevatele kinnistutele on vaja seada isiklik kasutusõigus. |
| PROJEKTI KOOSSEIS | 1. Esitada situatsiooniskeem. 2. Asendiplaan esitada mõõtkavas 1:500. Asendiplaanil esitada olemasolevate ja projekteeritavate välisvõrkude asukohad ja nende tingmärgid, tehnovõrkude kaitsevööndid ja nende tingmärgid, likvideeritavad puud jne. |
| LINNAEHITUSLIKUD NÕUDED | 1. Jäätmekäitlus: lahendada projekti osana vastavalt jäätmeseaduse ja Narva linna jäätmehoolduseeskirja nõuetele. 2. Olemasoleva kõrghaljastuse likvideerimise korral esitada dendroloogiline uuring ning ehitusprojekti koosseisus näidata asendusistutuse arvutus ja asukohad. 3. Teekatte taastamine projekteerida arvestades olemasolevate teede konstruktsioone, sh kihtide arvu. |  |
| ARHITEKTUURSED NÕUDED | 1. Seletuskirjas esitada materjalid ja nende tehnilised parameetrid, kihtide paksused. Graafilises osas esitada katendi taastamise ulatus, kaeviku ääre joon, katendi ristlõige. Ehitusprojekti koostamisel ja tööde teostamisel jälgida Narva Linnavolikogu 21.03.2019 a määruse nr 5 „Narva linna kaevetööde eeskiri“ nõuete täitmist. 2. Võimalusel kaabel projekteerida haljasalal, vältida projekteerimist kõvakattel. Elektrikaablite rekonstrueerimist kõvakatte kohas ette näha kinnisel meetodil. |
| KOOSKÕLASTUSED JA KAASAMINE | 1. Projekt kooskõlastada projekti tellija, maaomanike ning tehnovõrkude valdajatega, kelle kaitsevööndisse elektripaigaldis satub. |